PIELIKUMS NR2

 Daugavpils pilsētas domes

 2019.gada 10.oktobra

 lēmumam Nr.606

**Daugavpils 13.vidusskolas projekta** **“*Hum@n* tīkli sadarbībai -jauna iekļaujoša metodoloģija virtuālajā vidē”** (*“Hum@n Networks for the Cooperation -A new inclusive methodology by virtual environments” (HUM@net)2019-1-ES01-KA229-063826\_2*) **apraksts**

|  |  |
| --- | --- |
| Projekta pieteicējs | Daugavpils 13.vidusskola |
| Projektailgums | No 2019. gada 1. septembra līdz 2021.gada 31. augustam (24 mēneši) |
| Projekta mērķis | Erasmus + programmas pamatdarbības Nr.2 (KA2), stratēģisko skolu sadarbības partnerības projekta galvenie mērķi ir:-veidot aktīvu, atbildīgu un sociāli integrētu pilsoni, kas spēj pārvarēt diskrimināciju, izmantojot digitālās tehnoloģijas;-attīstīt skolēnu digitālās kompetences, kas paredz skolotāju un skolēnu lomu maiņu, sociālās integrācijas uzlabošanu;- izmantojot jauno virtuālo vidi, sekmēt izglītības vērtību veidošanu, dzimumu līdztiesību, pievērst uzmanību nevienlīdzībai, ksenofobijai un aizspriedumiem;-attīstīt digitālo lasītprasmi skolēniem, skolotājiem, skolām, pielāgoties jaunajām sociālajām prasībām ikdienas dzīvē, izmantojot digitālas programmas un virtuālās platformas, piemērot tās mācību programmas saturam, veicināt atbildīgu un drošu interneta izmantošanu, skolēnu autonomiju. |
| Projekta apraksts | Projekta aktivitātēs piedalīsies skolēni vecumā no 14 līdz 16 gadiem. Skolēniem būs iespēja strādāt ar daudzveidīgām digitālajām programmām dažādās tiešsaistes mācību platformās. Digitālie resursi tiks izmantoti mācību priekšmetu apguvei, materiālu veidošanai, droša interneta un citu ierīču izmantošanai, piemēram, mobilo tālruņu un planšetdatoru. Tiks apgūta robotika, 3D druka.Projekta valoda ir angļu valoda. Vienlaicīgi tiks attīstītas digitālās un svešvalodas prasmes.Galvenās aktivitātes: bloga izveide, sadarbības darbnīcas angļu valodā, tiešsaistes aptaujas, mācību konceptuālo karšu izveide, videoklipu ierakstīšana, interaktīvo grāmatu veidošana, informācijas atlase infografikām, spēļu izveide, izmantojot digitālos instrumentus, stratēģiskā analīze, izmantojot MMO spēles un sadarbība lēmumu pieņemšanā, QR kodu, dažādu komiksu, pētniecības darbu un prezentāciju veidošana (par e-drošību, vidi, atbildīgu patēriņu, cilvēktiesībām, dzimumu līdztiesību). |
| Projekta izmaksas | 100% ES Mūžizglītības Erasmus+ programmas atbalsts: projekta kopējais finansējums – 26370.00 (divdesmit seši tūkstoši trīs simti septiņdesmit eiro 00 centi). Daugavpils pilsētas domes priekšfinansējums (2020. gadam) 20% apmērā –5274.00 EUR (pieci tūkstoši divi simti septiņdesmit četri eiro), kas tiks atgriezts pēc projekta noslēguma un gala atskaites iesniegšanas 2021.gadā. |
| Projekta mērķa grupa | Daugavpils 13.vidusskolas 12 pedagogi un 20 skolēni piedalīsies mobilitātēs (braucienos), netieša ietekme-viss skolas kolektīvs, vecāki. |
| Projekta aktivitātes | Projektam ir vairāki posmi: sagatavošanās, īstenošana, rezultātu pielietošana un publicitāte, skolēnu atlase dalībai projektā. Katra sadarbības skola (no Spānijas, Turcijas, Grieķijas, Ungārijas, Beļģijas, Latvijas) organizēs savas nodarbības: “Mācīšanās darot”, “Zini, lai novērstu!”, “Nākotnes klase”, “Virtuālā globālā mācīšanās”, “Robotikas konstruktīvisms, “Tiešsaiste pilsonības līdzdalībā” |

Domes priekšsēdētājs *(personiskais paraksts)* A. Elksniņš